- Hindi News
- National
- जिले की पंचायतों को बनाया जाएगा डिजिटल सरपंचों को मिलेगा प्रशिक्षण एवं रहेंगे अपडेट
जिले की पंचायतों को बनाया जाएगा डिजिटल सरपंचों को मिलेगा प्रशिक्षण एवं रहेंगे अपडेट
केंद्रसरकार के नीति आयोग द्वारा संचालित डिजिटल इंडिया से अब सरपंचों को भी जोड़ने की तैयारी की जा रही है। सरपंचों को कंप्यूटर और इंटरनेट की जानकारी दी जाएगी। उन्हें डिजिटल साक्षर बनाया जाएगा। इसके लिए उन्हें कंप्यूटर से लेकर इंटरनेट सोशल मीडिया के प्रयोग की जानकारी दी जाएगी। हरियाणा स्वर्ण जयंती डिजिटल साक्षरता उत्सव के तहत गांवों में वीएलई (विलेज लेवल इंटरप्रिन्योर) सरपंचों को प्रशिक्षण देंगे। इसमें हार्डवेयर से लेकर सॉफ्टवेयर तक का प्रशिक्षण शामिल है। अभियान के तहत प्रथम चरण में 50 गांवों का चयन किया जाएगा। जिले में कुल 304 ग्राम पंचायते हैं।
एनआईसी ऑफिस की ओर से सरपंचों को प्रशिक्षित कराने की जिम्मेदारी सौंपी गई है। जिसे सात चरणों में विभाजित किया गया है। पहले चरण में कंप्यूटर परिचय प्रयोग, दूसरे चरण में एमएस ऑफिस का प्रयोग, तीसरे चरण में डिजिटल उपकरण, चौथे चरण में ईमेल प्रयोग, पांचवें चरण में इंटरनेट ब्राउजर, छठे चरण में सोशल मीडिया प्रयोग और सातवें चरण में प्रिंटर से प्रिंट आउट का प्रशिक्षण दिया जाएगा। इसके लिए बाकायदा पंपलेट आदि भी छपवाए जाएंगे। जिसमें कंप्यूटर संबंधित जानकारी दी जाएगी। इसमें वीएलई द्वारा कराए जाने वाले कार्यों के बारे में भी स्पष्ट जानकारी दी जाएगी।
अभी सरकार या जिला प्रशासन के पास आने पर सरपंचों के पास अपने पंचायत से संबंधित सभी दस्तावेज नहीं। अधिकारी के सामने कई बार बैठने पर अधिकारी कुछ पूछ लेता है तो वह जवाब नहीं दे पाता। डिजिटल जानकारी होने के बाद सरपंच मोबाइल से ही आसानी से सभी जानकारी दे सकेंगे। इसके अलावा आय-व्यय के बारे में भी हर वक्त अपडेट रहेंगे। इसका फायदा जिले की सभी 304 पंचायतों के सरपंचों को होगा।
हाईटेकहो जाएंगी पंचायत : यहप्रशिक्षण सीएससी (कॉमन सर्विस सेंटर) पर दिया जाएगा। प्रशिक्षण देने का उद्देश्य सरपंचों ग्राम पंचायतों को हाईटेक करना है, क्योंकि अब सरकारी योजनाओं से लेकर हर आम जानकारी इंटरनेट पर मौजूद है। इससे सरपंचों द्वारा योजनाओं की जानकारी कहीं से भी बैठकर ली जा सकेगी। जिसके बारे में वह गांवों में भी जानकारी दे सकेंगे। सरपंचों को प्रशिक्षण सीएससी पर दिया जाएगा। इससे उन्हें सीएससी पर होने वाली ऑनलाइन सेवाओं की भी जानकारी मिलेगी। साथ ही वह प्रशिक्षण प्राप्त कर इंटरनेट कंप्यूटर की बारीकियां सीख सकेंगे।
एडीसी कार्यालय के मुताबिक इस पर चुनी गईं पंचायतों के प्रतिनिधि अधिक पढ़े लिखे हैं। बड़ी संख्या में सरपंचों को कंप्यूटर का ज्ञान भी है, लेकिन सोशल नेटवर्किंंग और इंटरनेट के मामले में वे दक्ष नहीं है। यह लोग थोड़े प्रशिक्षण में ही सीख जाएंगे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva